|  |  |  |
| --- | --- | --- |
| **Številka:** | 35009-1/2018/60 |  |
| **Ljubljana, dne** | 4. december 2019 |
| **GENERALNI SEKRETARIAT VLADE****REPUBLIKE SLOVENIJE****gp.gs@gov.si** |
| Zadeva:  | Predlog sklepa o izvedbi državnega prostorskega načrtovanja za daljnovod 2 × 110 kV RTP Ravne–RTP Mežica – predlog za obravnavo |
| 1. | Predlog sklepov vlade: |
| Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela naslednji sklep:Vlada Republike Slovenije sprejme Sklep o izvedbi državnega prostorskega načrtovanja za daljnovod 2 × 110 kV RTP Ravne–RTP Mežica, ki se objavi na spletnih straneh Ministrstva za okolje in prostor.Priloga: * Sklep o izvedbi državnega prostorskega načrtovanja za daljnovod 2 × 110 kV RTP Ravne–RTP Mežica.

Prejmejo:* Ministrstvo za kmetijstvo, gozdarstvo in prehrano (gp.mkgp@gov.si), Direktorat za kmetijstvo, Direktorat za gozdarstvo in lovstvo, Direktorat za hrano in ribištvo;
* Ministrstvo za okolje in prostor (gp.mop@gov.si), Direktorat za prostor, graditev in stanovanja, Direktorat za okolje, Direktorat za vode in investicije;
* Ministrstvo za okolje in prostor, Direkcija RS za vode,(gp.drsv@gov.si);
* Ministrstvo za okolje in prostor, Agencija Republike Slovenije za okolje (gp.arso@gov.si);
* Ministrstvo za kulturo (gp.mk@gov.si), Direktorat za kulturno dediščino;
* Ministrstvo za zdravje (gp.mz@gov.si), Direktorat za javno zdravje;
* Ministrstvo za obrambo (gp.dgzr@urszr.si), Uprava RS za zaščito in reševanje;
* Ministrstvo za obrambo (glavna.pisarna@mors.si), Direktorat za logistiko;
* Ministrstvo za infrastrukturo (gp.mzi@gov.si), Direktorat za kopenski promet, Direktorat za letalski in pomorski promet, Direktorat za energijo, Direktorat za trajnostno mobilnost in prometno politiko;
* Ministrstvo za notranje zadeve (gp.mnz@gov.si), Sekretariat, Urad za logistiko;
* Občina Mežica, Trg Svobode 1, 2392 Mežica;
* Občina Prevalje, Trg 2a, 2391 Prevalje;
* Občina Ravne na Koroškem, Gačnikova pot 5, 2390 Ravne na Koroškem;

V vednost:* Ministrstvo za finance (gp.mf@gov.si);
* Služba Vlade Republike Slovenije za zakonodajo (gp.svz@gov.si);
* Urad Vlade Republike Slovenije za komuniciranje (gp.ukom@gov.si).
 |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: |
|  |
| 3.a | Osebe, odgovorne za strokovno pripravo in usklajenost gradiva: |
| * Simon ZAJC, minister,
* Aleš PRIJON, državni sekretar,
* Barbara RADOVAN, generalna direktorica Direktorata za prostor, graditev in stanovanja
* Ana VIDMAR, vodja Sektorja za prostorsko načrtovanje,
* Angelca KUNŠIČ, Višja svetovalka I.
 |
| 3.b | Zunanji strokovnjaki, ki so sodelovali pri pripravi dela ali celotnega gradiva: |
|  |
| 4. | Predstavniki vlade, ki bodo sodelovali pri delu Državnega zbora RS: |
|  |
| 5. | Kratek povzetek gradiva: |
|  |
| 6. | Presoja posledic: |
| a) | na javnofinančna sredstva v višini, večji od 40 000 EUR v tekočem in naslednjih treh letih  | NE |
| b) | na usklajenost slovenskega pravnega reda s pravnim redom Evropske unije  | NE |
| c) | administrativne posledice | NE |
| č) | na gospodarstvo, posebej na mala in srednja podjetja ter konkurenčnost podjetij  | DA |
| d) | na okolje, kar vključuje tudi prostorske in varstvene vidike | DA |
| e) | na socialno področje | NE |
| f) | na dokumente razvojnega načrtovanja:* na nacionalne dokumente razvojnega načrtovanja,
* na razvojne politike na ravni programov po strukturi razvojne klasifikacije programskega proračuna,
* na razvojne dokumente Evropske unije in mednarodnih organizacij.
 | NE |
| 7.a | **Predstavitve ocene finančnih posledic, višjih od 40 000 EUR:**  |
|  |
| 7.b | **Predstavitev ocene finančnih posledic, nižjih od 40 000 EUR:** |
| Investitor Elektro Celje, d. d., ni uporabnik proračunskih sredstev in ne bo potreboval poroštva Republike Slovenije pri pridobivanju kreditov.Sredstva za pripravo državnega prostorskega načrtovanja in strokovnih podlag niso zagotovljena iz javnih finančnih sredstev. Zagotavlja jih Elektro Celje, d. d., Vrunčeva 2a, 3000 Celje. |
| 8. | **Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| 9. | **Predstavitev sodelovanja javnosti:** |
| **Gradivo je bilo predhodno objavljeno na spletni strani predlagatelja** | **NE** |
| Razlogi za neobjavo: Predlog sklepa predhodno ni bil objavljen na spletni strani predlagatelja, in tako nanj tudi niso bile podane oz. prejete pripombe ali predlogi civilne družbe.V skladu z 84. členom Zakona o urejanju prostora (Uradni list RS, št. 61/17; v nadaljnjem besedilu: ZUreP-2) je bila v času med 8. marcem in 9. aprilom 2018 javno objavljena Pobuda za pripravo državnega prostorskega načrta za daljnovod 2 × 110 kV RTP Ravne–RTP Mežica.V skladu z določbami ZUreP-2 bo v nadaljnji postopek priprave državnega prostorskega načrtovanja vključena tudi vsa zainteresirana javnost. |
| 10. | Pri pripravi gradiva so bile upoštevane zahteve iz Resolucije o normativni dejavnosti: | DA |
|  |
| 11. | Gradivo je uvrščeno v delovni program vlade: | NE |
|  |
|  **SIMON ZAJC** **M I N I S T E R** |

**Priloge:**

* JEDRO gradiva 1: Predlog Sklepa o izvedbi državnega prostorskega načrtovanjaza daljnovod 2 × 110 kV RTP Ravne–RTP Mežica;
* Jedro gradiva 2: Obrazložitev;

**JEDRO** **GRADIVA 1:**

Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela

**S k l e p**

**o izvedbi državnega prostorskega načrtovanja v združenem postopku za**

**daljnovod 2 × 110 kV RTP Ravne–RTP Mežica**

1. **Postopek**

Državno prostorsko načrtovanje za daljnovod 2 × 110 kV RTP Ravne–RTP Mežica se v skladu s tem sklepom izvede kot združen postopek načrtovanja in dovoljevanja na podlagi 84. do 88. člena in 93. do 104. člena Zakona o urejanju prostora (Uradni list RS, št. 61/17, v nadaljnjem besedilu: Zakon o urejanju prostora).

Sklep je pripravljen na podlagi pobude Ministrstva za infrastrukturo, Direktorata za energijo (št. 360-20/2018-2, z dne 19. 1. 2018), ki jo je izdelal Acer Novo mesto d. o. o. (št. J-16/17, oktober 2017) in analize smernic, ki jo je izdelal Acer Novo mesto d. o. o. (št. J-16/17, april 2018).

Postopek za načrtovanje prostorske ureditve iz tega sklepa je sprva tekel v obliki priprave občinskega podrobnega prostorskega načrta za prostorsko ureditev skupnega pomena na območju občin Ravne na Koroškem, Prevalje in Mežica, katerega pripravljavec je bila Občina Mežica. Zaradi večletne neaktivnosti na strani občin, vlada in s tem pristojno ministrstvo, umikata svoje soglasje k postopku občinskega prostorskega načrtovanja, kot je določeno v 83. členu Zakona o urejanju prostora, saj se bo prostorska ureditev načrtovala v okviru državnega prostorskega načrtovanja.

1. **Cilj načrtovane prostorske ureditve**

Temeljni cilj načrtovanega daljnovoda Ravne–Mežica je odprava številnih problemov na področju kakovostne in nemotene oskrbe tega območja z električno energijo. Z izgradnjo novega daljnovoda se zagotovi zanesljiv in varen daljnovod, ki bo imel najmanjše možne vplive na okolje in na obstoječo infrastrukturo. Cilji izgradnje načtovnanega daljnovoda so:

* zadostiti načrtovani in dejanski porabi ter razpršeni proizvodnji električne energije,
* zagotoviti dolgoročno stabilnost, zanesljivost in razpoložljivost distribucijskega omrežja,
* zagotoviti omrežje in stanje v njem, ki ustreza stanju tehnike,
* zagotoviti stroškovno učinkovito omrežje,
* zagotoviti dolgoročni dvig oziroma ohranjanje kakovosti oskrbe glede na ciljno raven kakovosti oskrbe,
* zagotoviti varovanje okolja v skladu z zakonodajo,
* zadostiti kriterijem usmerjene porabe.
1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Območje načrtovanega dvosistemskega 110 kV daljnovoda med RTP Ravne in RTP Mežica se nahaja na območju občin Ravne na Koroškem, Prevalje in Mežica. Okvirna dolžina trase je 8,5 km, od tega trasa podzemnega kablovoda znaša približno 0,5 km, trasa nadzemnega daljnovoda pa približno 8 km. Nadzemni vod je načrtovan v treh variantah.

1. **Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant**

Strokovna rešitev načrtovanega daljnovoda se pridobi s primerjavo treh variant v študiji variant. Ker gre za združen postopek, je načrtovana potrditev najustreznejše variante z uredbo.

Začetno točko vseh variant daljnovoda predstavlja RTP Ravne, končno točko pa novo načrtovana RTP Mežica. Začetni del vseh variant trase poteka na urbaniziranem območju Janeče in Dobja vas, zato je ta del odseka od RTP Ravne načrtovan kot podzemni kablovod, ki se usmeri proti jugozahodu in poteka preko gozdnatega območja ter se nato na koncu jase zaključi na stojnem mestu stebra, kjer je izveden prehod kabla v nadzemno izvedbo daljnovoda. Vse variante obdržijo usmerjenost proti jugozahodu in se pod Šteharnikom priključijo v skupni koridor z obstoječim visokonapetostnim daljnovodom DV 220 kV Obersielach–Podlog. Variante nato potekajo bolj ali manj vzporedno z omenjenim 220 kV daljnovodom, preko travnatih in delno gozdnatih površin, južno od naselja Leše pa zavijejo proti jugozahodu. V nadaljevanju variante zavijejo še bolj proti jugu ter potekajo preko travnatih in kmetijskih površin, prečkajo reko Mežo in se zaključijo v predvideni RTP Mežica. Razlike med variantami niso velike in so posledica optimizacij poteka na posameznih delih trase, predvsem zaradi izogibanja razpršeni avtohtoni poselitvi (celki, posamične kmetije) in obsežnejšim posegom v gozdove. Poteki variant so medsebojno neodvisni oz. se medsebojno ne pogojujejo, tako da so mogoče tudi variante, ki bi pomenile tudi drugačne kombinacije posameznih delov drugih variant.

1. **Odločitev o obveznosti izvedbe celovite presoje vplivov na okolje oziroma presoje sprejemljivosti ter obrazložitev razlogov, če presoja ni potrebna**

Ministrstvo za okolje in prostor je dne 17. 5. 2018 izdalo odločbo št. 35409-113/2018/11, v kateri je določeno, da je v fazi načrtovanja variant treba izvesti postopek celovite presoje vplivov na okolje in da presoje sprejemljivosti vplivov na varovana območja narave ni treba izvesti, ker na obravnavanem območju niso prisotna zavarovana območja, posebna varstvena območja ali potencialna posebna ohranitvena območja.

1. **Udeleženci združenega** **postopka**
2. **Pobudnik** je Ministrstvo za infrastrukturo, Direktorat za energijo, Langusova ulica 4, Ljubljana (v nadaljnjem besedilu: pobudnik).
3. **Pripravljavec** je Ministrstvo za okolje in prostor, Direktorat za prostor, graditev in stanovanja, Dunajska 48, 1000 Ljubljana (v nadaljnjem besedilu: pripravljavec).
4. **Investitor** je Elektro Celje d. d., Vrunčeva 2a, 3000 Celje.
5. **Državni nosilci urejanja prostora so:**
* Ministrstvo za kmetijstvo, gozdarstvo in prehrano, Direktorat za kmetijstvo; gp.mkgp@gov.si;
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo; gp.mkgp@gov.si;
* Ministrstvo za kmetijstvo, gozdarstvo in prehrano, Direktorat za hrano in ribištvo; gp.mkgp@gov.si;
* Ministrstvo za okolje in prostor, Direktorat za okolje; gp.mop@gov.si;
* Ministrstvo za okolje in prostor, Agencija RS za okolje; gp.arso@gov.si;
* Ministrstvo za okolje in prostor, Direktorat za vode in investicije; gp.mop@gov.si;
* Ministrstvo za okolje in prostor, Direkcija RS za vode; gp.drsv@gov.si
* Ministrstvo za kulturo, Direktorat za kulturno dediščino; gp.mk@gov.si;
* Ministrstvo za zdravje, Direktorat za javno zdravje; gp.mz@gov.si;
* Ministrstvo za obrambo, Uprava RS za zaščito in reševanje; gp.dgzr@urszr.si;
* Ministrstvo za infrastrukturo, Direktorat za kopenski promet; gp.mzi@gov.si;
* Ministrstvo za infrastrukturo, Direktorat za trajnostno mobilnost in prometno politiko; gp.mzi@gov.si;
* Ministrstvo za infrastrukturo, Direktorat za letalski in pomorski promet; gp.mzi@gov.si;
* Ministrstvo za infrastrukturo, Direktorat za energijo; gp.mzi@gov.si;
* Ministrstvo za notranje zadeve, Sekretariat, Urad za logistiko (področje policije); gp.mnz@gov.si.
1. **Lokalni nosilci urejanja prostora so:**
* Občina Mežica,
* Občina Prevalje,
* Občina Ravne na Koroškem.
1. **Podatki in strokovne podlage za fazo priprave študije variant in predloga najustreznejše variante ter osnutka uredbe o najustreznejši varianti**
* idejne rešitve,
* študija variant s predlogom najustreznejše variante,
* okoljsko poročilo, vključno s posebnimi strokovnimi podlagami za njegovo izdelavo,
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 4),
* analiza posegov na kmetijska zemljišča, ki mora vsebovati: obseg posega glede na boniteto kmetijskih zemljišč, obseg posega na območje izvedenih zemljiških operacij ter način poseganja na zaokrožena območja kmetijskih zemljišč,
* strokovne podlage s področja voda za fazo primerjave variant,
* morebitne druge strokovne podlage, potrebne za vrednotenje in primerjavo variant ter za utemeljitev najustreznejše variante,
* stališča do pripomb in predlogov javnosti,
* dopolnitev strokovnih podlag in okoljskega poročila, potrebnih za utemeljitev najustreznejše variante, na podlagi sprejetih stališč do pripomb,
* dopolnitev študije variant s predlogom najustreznejše variante na podlagi mnenj NUP ter pripomb in predlogov javnosti, dopolnjenih strokovnih podlag in okoljskega poročila,
* osnutek uredbe o najustreznejši varianti.
1. **Obveznosti udeležencev glede zagotavljanja podatkov, strokovnih podlag in izvedbe združenega** **postopka ter s tem povezani roki in financiranje**
2. **Pobudnik:**
* sodeluje pri objavah javnih naznanil v posameznih fazah državnega prostorskega načrtovanja;
* udeležuje se vseh sestankov, javnih obravnav, razprav in drugih dogodkov;
* sodeluje pri pripravi dokumentacije in gradiv.
1. **Pripravljavec:**
* zagotavlja pregled dokumentacije (študije variant/predinvesticijska zasnova, predlog najustreznejše variante, dokumentacija) ter drugih dokumentov;
* uskladi projektne naloge za pripravo te dokumentacije z investitorjem in sodeluje pri pripravi gradiv potrebnih za državno prostorsko načrtovanje;
* organizira in vodi javne obravnave v skladu z zakonom, ki ureja umeščanje v prostor,
* skrbi za javne objave ključnih faz državnega prostorskega načrtovanja.
1. **Investitor:**
* pripravi projektne naloge za dokumentacijo ter jih pred izvedbo razpisov uskladi s pripravljavcem;
* izbere izdelovalca te dokumentacije in vseh strokovnih podlag;
* naroči in plača dokumentacijo iz točke VII. razen predhodnih arheoloških raziskav po metodah od 5 do 7, ki se zagotovijo v skladu s točko 4.;
* naroči in plača morebitne druge strokovne podlage, če se ugotovi, da je njihova izdelava potrebna in utemeljena;
* sodeluje pri pripravi dokumentacije in gradiv;
* sodeluje pri pripravi in plača objave javnih naznanil v posameznih fazah državnega prostorskega načrtovanja;
* odpre in vzdržuje spletno stran v zvezi z državnim prostorskim načrtovanjem;
* udeležuje se vseh sestankov, javnih obravnav, razprav in drugih dogodkov, skupaj z izdelovalci dokumentacije, ki jo naroča;
* sodeluje pri pripravi dokumentacije ter gradiv za Vlado Republike Slovenije.
1. **Nosilci urejanja prostora:**

Ministrstvo za kulturo, kot nosilec urejanja prostora zagotovi predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 7). Če iz objektivnih razlogov na strani Ministrstva za kulturo nastopijo okoliščine, ki imajo za posledico odstopanje od terminskega plana za združeni postopek, lahko za doseganje tega terminskega plana omenjene predhodne arheološke raziskave zagotovi investitor. Investitor ni upravičen do povračila tako nastalih stroškov, če mu Ministrstvo za kulturo pisno pojasni te razloge in je njihova objektivnost utemeljena.

1. **Roki in financiranje:**

Roki za izvedbo posameznih aktivnosti še niso določeni. Investitor Elektro Celje d. d. zagotovi sredstva za pripravo strokovnih podlag in dokumentacije v združenem postopku. Investitor ni proračunski uporabnik in za projekt državnega prostorskega načrtovanja za daljnovod 2 × 110 kV RTP Ravne–RTP Mežica ne bo potreboval poroštev Republike Slovenije za pridobivanje kreditov.

1. **Aktivnosti v zvezi s sodelovanjem javnosti**

Poleg aktivnosti, ki jih določa Zakon o urejanju prostora, se izvedejo še dodatne aktivnosti in sicer, da investitor vzpostavi in vzdržuje spletno stran z informacijami o poteku državnega prostorskega načrtovanja.

1. **Drugi podatki in obveznosti, pomembni za izvedbo postopka državnega prostorskega načrtovanja**

Ministrstvo za okolje in prostor ter občini Ravne na Koroškem in Mežica so podpisale dogovor, s katerim so prekinile sodelovanje v postopku priprave občinskega podrobnega prostorskega načrta za prostorsko ureditev iz tega sklepa. Ministrstvo za okolje in prostor je 9. 10. 2019 Občini Prevalje posredoval v podpis Dogovor o prekinitvi priprave in sprejema občinskega podrobnega prostorskega načrta za prostorsko ureditev skupnega pomena. Občina podpisanega dogovora še ni vrnila.

Št.:

Ljubljana, dne

Vlada Republike Slovenije

Marjan Šarec l.r.

predsednik

**JEDRO GRADIVA 2:**

**O B R A Z L O Ž I T E V**

**K sklepu o IZVEDBI državnega prostorskega načrtOVANJa ZA**

**daljnovod 2 × 110 kV RTP Ravne–RTP Mežica**

**I. UVOD**

**1. Pravna podlaga za sprejem Sklepa o izvedbi državnega prostorskega načrtovanja za daljnovod 2 × 110 kV RTP Ravne–RTP Mežica**

Pobudo za pripravo državnega prostorskega načrta za daljnovod 2 × 110 kV RTP Ravne–RTP Mežica je januarja 2018 podalo ministrstvo za infrastrukturo z dopisom št. 360-20/2018-2. Na podlagi šestega odstavka 19. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 - popr. in 57/12; v nadaljnjem besedilu: ZUPUDPP) je marca 2018 generalna direktorica Direktorata za prostor, graditev in stanovanja pri Ministrstvu za okolje in prostor z javnim naznanilom obvestila javnost o podani pobudi. Koordinator državnega prostorskega načrta, to je Direktorat za prostor, graditev in stanovanja pri Ministrstvu za okolje in prostor, je od marca 2018 do maja 2018, v skladu s 19. členom ZUPUDPP, pridobil smernice pristojnih nosilcev urejanja prostora, ter odločbo Sektorja za celovito presojo vplivov na okolje, Direktorata za okolje pri Ministrstvu za okolje in prostor, št. 35409-113/2018/11, z dne 17. 5. 2018, da je treba izvesti postopka celovite presoje vplivov na okolje, ni pa treba izvesti presoje sprejemljivosti vplivov na varovana območja narave.

Priprava državnega prostorskega načrta se je začela v skladu z ZUPUDPP. V skladu s prvim odstavkom 270. člena Zakona o urejanju prostora (Uradni list RS, št. 61/17; v nadaljnjem besedilu: ZUreP-2) se postopek priprave državnega prostorskega načrta, začetega pred uporabo ZUreP-2, ki je v skladu z ZUPUDPP v fazi načrtovanja in študije variant, konča po ZUreP-2.

V skladu s 86. členom ZUreP-2 pripravljavec pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

Ko pripravljavec sklep uskladi s pobudnikom, ga v skladu s tretjim odstavkom 86. člena ZUreP-2 sprejme Vlada Republike Slovenije.

**2. Povzetek preteklega postopka**

Elektro Celje, d. d. ter Občine Mežica, Prevalje in Ravne na Koroškem so 28. 1. 2009 podpisale pismo o nameri za sodelovanje pri izdelavi Občinskega podrobnega prostorskega načrta (OPPN) za daljnovod (DV) 2 × 110 kV RTP Ravne–RP Mežica. Občina Mežica je za vse tri občine vodila postopek priprave OPPN. Občine so vsaka za svoje območje sprejele sklep o pripravi OPPN in marca 2009 sklepe objavile v Uradnem listu RS. V sklepih so med drugim navedeni tudi roki za pripravo OPPN. Zaradi uveljavitve Uredbe o spremembah Uredbe o vrstah prostorskih ureditev državnega pomena (Uradni list RS, št. 26/10), so bili oktobra 2010 z občinami podpisani dogovori o nadaljevanju priprave OPPN za prostorsko ureditev skupnega pomena (PUSP). V dogovorih je navedeno, da se postopek priprave OPPN za PUSP nadaljuje v skladu s sprejetim sklepom. Dopolnjen osnutek OPPN in okoljsko poročilo (OP) sta bila v decembru 2014 in januarju 2015 javno razgrnjena v Občinah Mežica in Ravne na Koroškem, v Občini Prevalje pa aprila in maja 2015. Občine so zavzele stališča do podanih pripomb, podanih na javnih razgrnitvah, nato pa je postopek OPPN miroval. Glede na to, da je bil v sklepu predviden rok za izvedbo faz po zavzetju stališč do pripomb iz javne razgrnitve dopolnjenega osnutka OPPN, krajši od pol leta, je investitor pričel z aktivnostmi priprave pobude za državni prostorski akt.

**II. VSEBINSKA OBRAZLOŽITEV predvidenih REŠITEV**

Za obstoječe daljnovodno omrežje na območju širše okolice Mežice so značilne zelo slabe obratovalne razmere, visoki padci napetosti, težave pri zagotavljanju rezervnega napajanja, ob vsem tem pa tudi naraščajoč odjem. Z obstoječimi prenosnimi kapacitetami je trenutno še mogoče dosegati ustrezne razmere glede napajanja končnih odjemalcev na omenjenem področju, vendar pa je treba poudariti, da so na tem območju trenutno zelo slabe napetostne razmere, ki ne dovoljujejo širjenja oz. povečevanja porabe električne energije. Poleg tega trenutne razmere ne omogočajo kakovostnega rezervnega napajanja v primeru izpada lokalnih 20 kV vodov.

Ker obstoječe kapacitete srednje napetostnih napajalnih vodov v zgornji Mežiški dolini ne bodo mogle zadoščati vse večjim potrebam po električni energiji, se je investitor odločil, da bo zagotovil izboljšanje elektroenergetskih razmer na obravnavanem območju z gradnjo visokonapetostnega voda DV 2 × 110 kV Ravne–Mežica.

**III. pojasnila v zvezi S pripravo investicijske dokumeNtacije**

Investitor Elektro Celje d. d. ni proračunski uporabnik in za projekt državnega prostorskega načrtovanja za daljnovod 2 × 110 kV RTP Ravne–RTP Mežica ne bo potreboval poroštev Republike Slovenije za pridobivanje kreditov. Sredstva za pripravo strokovnih podlag in dokumentacije v združenem postopku, podrobneje določena v sklepu o izvedbi, zagotovi Elektro Celje d. d.

**IV. PREDSTAVITEV PRESOJE POSLEDIC NA POSAMEZNA PODROČJA**

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **nima** posledic na javnofinančna sredstvavečji od 40 000 EUR. Obrazložitev je podana pod točko **7.b** spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrtovanja s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o izvedbi državnega prostorskega načrtovanja je podlaga za pripravo študije variant in drugih strokovnih podlag ter dokumentacije za celovito dovoljenje v skladu ZUreP-2. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor državnega prostorskega načrtovanja v skladu s sklepom o izvedbi tega načrtovanja naročiti izdelavo študije variant in drugih strokovnih podlag ter dokumentacijo za celovito dovoljenje. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

Ker je investitor zavezan k uporabi predpisov s področja javnih financ, bo potrebno dokumentacijo naročil po postopkih javnega naročanja.

Predlagano gradivo ima pozitivne posledica na gospodarstvo. Ko bo daljnovod 2 × 110 kV RTP Ravne–RTP Mežica zgrajen, bo omogočena vključitev novih proizvodnih virov, zagotovljena bo stabilnejša, zanesljivejša in kvalitetnejša oskrba naselij in porabnikov z električno energijo na območju občin Mežica, Prevalje in Ravne na Koroškem.

**d) Posledice na okolje, kar vključuje tudi prostorske in varstvene vidike**

Predlagano gradivo **ima** posledicena okoljekar vključuje tudi prostorske in varstvene vidike.

V skladu z ZUreP-2 bo v postopku priprave državnega prostorskega načrtovanja v fazi načrtovanja variant poiskana rešitev na podlagi študije variant, ki bo s prostorsko-družbenega, varstvenega, funkcionalnega in ekonomskega vidika ocenjena kot sprejemljiva.

Pridobljena je bila odločba Ministrstva za okolje in prostor (št. 35409-113/2018/11, z dne 17. 5. 2018), na podlagi katere je treba izvesti postopek celovite presoje vplivov na okolje, ni pa treba izvesti presoje sprejemljivosti vplivov na varovana območja narave.

**e) Posledice na socialno področje**

Predlagano gradivo **nima** posledicna socialno področje. Sklep o izvedbi državnega prostorskega načrtovanja je podlaga za pripravo dokumentacije v postopku priprave državnega prostorskega načrtovanja v skladu z ZUreP-2. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumente razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumente razvojnega načrtovanja.